
PROJEKTAS NR. 07-027-P-0001 ,,PAGALBA VAIKAMS SU NEGALIA LIETUVOJE”

ŠEIMOS PASLAUGŲ VADOVO PASLAUGŲ
 TECHNINĖ SPECIFIKACIJA


1. SĄVOKOS IR SUTRUMPINIMAI
0. Užsakovas – Visagino savivaldybės administracija.
0.  Paslaugų teikėjas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
0.  Sutartis – sudaroma tarp Paslaugų teikėjo ir Užsakovo dėl šeimos paslaugų vadovo paslaugų teikimo.
0.  Pirkimo objektas – Šeimos paslaugų vadovo paslaugos.
1. PIRKIMO OBJEKTAS IR TIKSLAS
1. Pirkimo objektas: Šeimos paslaugų vadovo paslaugų teikimas Visagino savivaldybės teritorijoje gyvenantiems vaikams iki 18 metų, turintiems vidutinę ar sunkią negalią (ne mažiau nei 25 vaikams) ir jų šeimoms (toliau – Paslaugos), įgyvendinant Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) vykdomą projektą Nr. 07-027-P-0001 „Pagalba vaikams su negalia Lietuvoje“ (toliau – Projektas) (toliau – Paslaugos).
1. Paslaugų tikslas ir apimtis: Šeimos paslaugų vadovo paskirtis – teikti kompleksinę pagalbą ir koordinuoti individualų šeimos atvejį, užtikrinant, kad vaikai, kuriems nustatyta vidutinė ar sunki negalia, jų tėvai (įtėviai), globėjai (rūpintojai), nepilnamečiai broliai, seserys, įseserės, įbroliai (toliau – tikslinė grupė) gautų jiems priklausančias ir jų individualius poreikius atitinkančias paslaugas, numatytas Projekte, kitas galimas paramos priemones.
1. Paslaugų apimtis: siekiamas Paslaugų gavėjų skaičius – ne mažiau nei 25 vaikai su vidutine ar sunkia negalia, gyvenantys Visagino savivaldybėje. Paslaugų gavėjams Paslaugos teikiamos pagal poreikį, bet ne daugiau nei 3610 valandų per visą sutarties galiojimo laikotarpį.
1. Šeimos paslaugų vadovo funkcijos:
3. bendradarbiaujant su Užsakovu identifikuoja tikslinę grupę ir informuoja tikslinę grupę apie Projekto veiklas, Paslaugų galimybes;
3. renka tikslinės grupės prašymus bei kitus dokumentus ir juos tvarko, įvertina atitiktį tikslinei grupei bei atsako už paslaugų gavėjų tinkamumą;
3. vertina ir nustato paslaugų poreikį tikslinei grupei, organizuoja Projekto dalyvių anketų pagal pateiktą formą išdalinimą, užpildymą ir surinkimą Projekto tikslinei grupei;
3. formuoja paslaugų gavėjų bylas, užtikrina asmens pateiktos informacijos konfidencialumą, asmens duomenų apsaugą Lietuvos Respublikos asmens duomenų teisinės apsaugos įstatymo ir kitų asmens duomenų teisinę apsaugą reglamentuojančių teisės aktų tvarka;
3. teikia informavimo, konsultavimo paslaugas tikslinės grupės nariams;
3. teikia pagalbą rengiant ir pateikiant būtinus dokumentus ar informaciją, reikalingą paslaugoms ir kitokiai pagalbai gauti;
3. konsultuoja tikslinę grupę dėl teisės aktų nuostatų taikymo ir juose nustatytų reikalavimų bei teikia kitą tikslinei grupei reikalingą pagalbą pagal individualius poreikius, susijusią su Projekto veiklomis;
3. teikia palydėjimą ir koordinuoja sąveiką tarp socialinės, švietimo, sveikatos sistemos institucijų, siekiant padėti laiku gauti visą informaciją apie paslaugų, išmokų, kitokių pagalbos formų galimybes;
3. organizuoja ir koordinuoja pagalbos teikimą vaikui, kuriam nustatyta vidutinė ar sunki negalia, pagal jo individualius poreikius;
3. sudaro paslaugų tvarkaraštį vaikui su vidutine ar sunkia negalia pagal jo individualius poreikius, prižiūri jo įgyvendinimą ir, esant poreikiui, inicijuoja koregavimus;
3. bendradarbiauja ir tarpininkauja su paslaugų teikėjais bei kitomis įstaigomis ir institucijomis, užtikrinant tikslinei grupei reikiamų paslaugų teikimą, kaupia ir sistemina dokumentus bei informaciją apie tikslinei grupei suteiktas paslaugas;
3. dalyvauja Projekto viešinimo veiklose, teikia informaciją apie Projektą, jo vykdomas veiklas ir paslaugas;
3. dalyvauja Agentūros bei kitų įstaigų ir institucijų organizuojamuose susitikimuose, mokymuose, konferencijose, kitose veiklose siekiant kelti kvalifikaciją, įgyti žinių darbinėje srityje bei jomis pasidalinti;
3. pildo Projekto įgyvendinimui reikalingą dokumentaciją ir laiku ją pateikia Užsakovui ir (ar) Projektą administruojantiems ir (ar) koordinuojantiems darbuotojams;
3. laiku informuoja Užsakovą ir (ar) Projekto koordinatorių apie kliūtis ar pasikeitimus, galinčius turėti esminės įtakos Projekto rodiklių pasiekimui;
3. rengia ir teikia pasiūlymus su priskirtos srities veikla susijusiais klausimais Užsakovui ir (ar) Projekto koordinatoriui bei suderinus su juo, kitiems viešojo administravimo subjektams, taip pat subjektams, kurie teikia viešąsias paslaugas;
3. teikia darbo, susijusio su šiomis funkcijomis, tobulinimo pasiūlymus;
3. bendradarbiauja su Projekto regioniniais tinklaveikos specialistais, teikia jiems Projekto įgyvendinimui aktualią informaciją, taip pat bendradarbiauja su Agentūros,  Projekto darbuotojais jam priskirtos (-ų) veiklos (-ų) įgyvendinimo klausimais;
3. gauna iš Agentūros darbuotojų informaciją (ataskaitas, paaiškinimus ir t. t.), reikalingą Projekto veikloms vykdyti;
3. pasirašo dokumentus pagal savo kompetenciją;
3. savo darbe vadovaujasi Agentūros parengtomis rekomendacijomis, algoritmu dėl koordinuotos pagalbos teikimo šeimoms, auginančioms vaikus, kuriems nustatyta negalia;
3. nagrinėja asmenų, institucijų, įstaigų ir organizacijų pranešimus, prašymus, elektroninius paklausimus, rengia informacinius raštus, paklausimus, pranešimus ir atsakymus į gaunamus raštus priskirtos kompetencijos klausimais;
3. prireikus organizuoja ir koordinuoja tikslinei grupei aktualios informacijos teikimą jai prieinamu bendravimo būdu (pvz., lengvai suprantama kalba ir pan.);
3. rengia tikslinei grupei pagal nustatytą poreikį reikiamų, siūlomų teikti Paslaugų techninių specifikacijų projektus ir juos teikia Užsakovui;
3. vykdo kitus nenuolatinio pobūdžio Užsakovo pavedimus, atlieka kitas funkcijas, užtikrinant pagalbą tikslinei grupei.

1.  REIKALAVIMAI PASLAUGŲ TEIKĖJUI
2. [bookmark: _Hlk535326847] Turi turėti patalpas, atitinkančias Lietuvos higienos normos HN 42:2009 „Gyvenamųjų ir visuomeninių pastatų patalpų mikroklimatas“ reikalavimus, pritaikytas numatytoms Paslaugoms teikti. Patalpos turi būti pritaikytos asmenims su negalia. Patalpas Paslaugai teikti Paslaugos teikėjas gali nuomotis ar naudotis kitos institucijos suteiktomis patalpomis. Visos su Paslaugai teikti reikalingų patalpų nuoma ir eksploatacija susijusios išlaidos turi būti įskaičiuotos į Paslaugos kainą.
2.  Paslaugos turi būti teikiamos Visagino savivaldybės teritorijoje.
2.  Paslaugos teikėjas turi užtikrinti šeimos paslaugų vadovo mobilumą, esant poreikiui nuvykti pas Paslaugų gavėją į namus, palydėti paslaugų gavėją į paslaugų teikimo vietą ir kt. Šeimos paslaugų vadovo funkcijoms atlikti reikalingos transporto išlaidos įtraukiamos į Paslaugų kainą.
2. Paslaugos teikėjas turi būti pasirengęs dalyvauti Projekto veiklų koordinavimo susitikimuose, pasitarimuose dėl vaikų pagalbos planų įgyvendinimo ar kitose veiklose, kurios būtinos kokybiškam paslaugų suteikimui tikslinei grupei.
2. Paslaugos teikėjas turi užtikrinti, jog šeimos paslaugų vadovas būtų kvalifikuotas, turėtų reikiamą išsilavinimą ir (ar) profesinę patirtį, atitinkančią teikiamų paslaugų pobūdį, ir reguliariai dalyvautų kvalifikacijos tobulinimo veiklose. Dalyvautų nemokamuose įvadiniuose mokymuose šeimos paslaugų vadovams (preliminari planuojama mokymų trukmė - 8 ak. val.) bei esant poreikiui ne mažiau kaip 5 (penkiuose) seminaruose, konferencijose kvalifikacijai kelti, esant poreikiui reguliariai dalyvauti susitikimuose su Projekto darbuotojais dėl šeimos paslaugų vadovo vykdomų funkcijų ir kitais klausimais.
2. Paslaugos teikėjas turi užtikrinti, kad šeimos paslaugų vadovas būtų aprūpintas reikalingomis darbo priemonėmis Paslaugų teikimui: mobiliuoju telefonu, kompiuteriu, darbo stalu, kėde, kanceliarinėmis bei kitomis būtinomis darbo priemonėmis.
2. Paslaugos teikėjas užtikrina, kad paslaugas teikiantis darbuotojas teiktų paslaugas laikydamasis galiojančių teisės aktų, profesinės etikos, paslaugų kokybės ir saugumo reikalavimų, užtikrinant paslaugų tęstinumą, savalaikiškumą ir individualų paslaugų gavėjų poreikių atliepimą.
2. Paslaugas teikiantis specialistas privalo atitikti Lietuvos Respublikos vaiko teisių apsaugos pagrindų įstatymo 30 straipsnio reikalavimus.
2. Teikiamos paslaugos turi atitikti Lietuvos Respublikos socialinių paslaugų įstatymą, Socialinių paslaugų kokybės reikalavimus ir gaires bei kitus teisės aktus, reglamentuojančius darbą su šeimomis ir vaikais.

1. NUMATOMA PASLAUGŲ APIMTIS IR VYKDYMO EIGA
3. Paslaugų teikimo laikotarpis – nuo sutarties įsigaliojimo dienos iki 2029 m. liepos 31 d. Paslaugos tikslinei grupei teikiamos pagal poreikį, bet ne daugiau nei 3 610 valandų per visą sutarties galiojimo laikotarpį. Paslaugos trukmė Paslaugos gavėjui nustatoma individualiai, atsižvelgiant į kiekvieno Paslaugos gavėjo individualius poreikius. Į Paslaugos įkainį įskaitomos visos su Paslaugos teikimu susijusios tiesioginės ir netiesioginės išlaidos.
3. Per visą sutarties galiojimo laikotarpį Paslaugas planuojama suteikti ne mažiau nei 25 vaikams su vidutine ar sunkia negalia.
3. Paslaugų gavėjai: vaikai iki 18 metų, turintys vidutinę ar sunkią negalią, jų tėvai (įtėviai), globėjai (rūpintojai), išskyrus juridinius asmenis bei vaikų su vidutine ar sunkia negalia nepilnamečiai broliai, seserys, įseserės, įbroliai.
3. Perkančioji organizacija neįsipareigoja nupirkti šios techninės specifikacijos 4.1. papunktyje nurodyto valandų kiekio, jei 2.3 punkte nustatytas Paslaugų gavėjų skaičius nesikreips į Paslaugų teikėją Paslaugai gauti.
3. Paslaugos teikėjas, suteikęs Paslaugą šios techninės specifikacijos 2.3 papunktyje nurodytam Paslaugos gavėjų skaičiui, įsipareigoja nedelsiant raštu informuoti Užsakovą apie pasiektą planuotą Paslaugų gavėjų skaičių ir esant poreikiui papildomą Paslaugos teikimo poreikį. Užsakovas, atsižvelgdamas į Paslaugų teikėjo pasiūlymo kainą ir turimas lėšas, nuspręs, kokiam papildomam Paslaugų gavėjų skaičiui bus perkama Paslauga ir raštu informuos Paslaugos teikėją. Už Paslaugų teikėjo dėl kokių nors priežasčių suteiktą Paslaugą nesuderintam papildomam Paslaugų gavėjų skaičiui, Perkančioji organizacija nemoka.

1. ATSISKAITYMAS:
4. Už tinkamai ir kokybiškai suteiktas Paslaugas Užsakovas atsiskaito su Paslaugų teikėjui kas mėnesį.
4. Mėnesinis paslaugų įkainis apskaičiuojamas pagal faktiškai suteiktų paslaugų valandų skaičių ir nustatytą valandinį įkainį.
4. Pasibaigus kalendoriniam mėnesiui, ne vėliau kaip iki kito mėnesio: 5 (penktos) darbo dienos, Paslaugų teikėjas privalo pateikti Užsakovui paslaugų suteikimo ataskaitą (kurioje nurodomi atlikti darbai, konsultuotų šeimų skaičius, dirbtos valandos ar kiti rodikliai) ir abiejų šalių pasirašomą Paslaugų perdavimo–priėmimo aktą.
4. Jei paslaugos suteiktos netinkamai ar nekokybiškai, Užsakovas raštu pateikia prašymą ir nurodo protingą terminą trūkumams pašalinti. Šiuo atveju apmokėjimo terminas stabdomas iki trūkumų pašalinimo ir naujo akto pasirašymo.
4. Sąskaitos-faktūros išrašymas ir apmokėjimas:
4. Tik abiem šalims pasirašius Paslaugų perdavimo–priėmimo aktą, Paslaugų teikėjas įgyja teisę išrašyti sąskaitą-faktūrą.
4. Sąskaita-faktūra privalo būti pateikta elektroniniu būdu, naudojantis informacinės sistemos „SABIS“ (Sąskaitų administravimo bendrosios informacinės sistemos) priemonėmis, vadovaujantis Lietuvos Respublikos viešųjų pirkimų įstatymo reikalavimais.
4. Užsakovas už praėjusį mėnesį suteiktas paslaugas atsiskaito per 30 kalendorinių dienų nuo tinkamai pateiktos elektroninės sąskaitos-faktūros gavimo dienos, pervesdamas lėšas į Paslaugų teikėjo nurodytą banko sąskaitą.
6. PASLAUGŲ KOKYBĖS KONTROLĖ IR PRIEŽIŪRA
6.1. Paslaugų kokybė vertinama pagal šiuos kas mėnesį teikiamoje ataskaitoje atsispindinčius rodiklius:
6.1.1. Šeimos paslaugų vadovo suteiktų paslaugų skaičius tikslinei grupei (tikslinės grupės skaičius);
6.1.2. Parengtų kompleksinių paslaugų poreikio vertinimo klausimynų, paslaugų teikimo planų ir tvarkaraščių skaičius ir jų kokybė;
6.1.3. Suteiktų konsultacijų skaičius ir paslaugos gavėjų (šeimų) grįžtamasis ryšys.
6.2. Periodinis kokybės vertinimas:
6.2.1.  Paslaugų teikėjas kartu su mėnesio perdavimo-priėmimo aktu teikia nuasmenintą veiklos ataskaitą, Užsakovas turi teisę prašyti papildomų paaiškinimų apie atliktas veiklas.
6.2.2.  Nustačius, kad paslaugos teikiamos nekokybiškai, Užsakovas raštu pateikia reikalavimą ištaisyti trūkumus per protingą terminą, abipusiu sutarimu. 
6.2.3.  Jeigu paslaugas teikiantis specialistas dėl ligos, atostogų ar nekokybiško darbo negali vykdyti funkcijų, Paslaugų teikėjas įsipareigoja ne vėliau kaip per 3 (tris) darbo dienas suderinti ir paskirti lygiavertės kvalifikacijos pakaitinį specialistą.
7. ASMENS DUOMENŲ APSAUGA
7.1. Paslaugų teikėjas, vykdydamas sutartį, privalo užtikrinti visišką atitiktį 2016 m. balandžio 27 d. Europos Parlamento ir Tarybos reglamentui (ES) 2016/679 (BDAR) bei LR asmens duomenų teisinės apsaugos įstatymui.
7.2. Paslaugų teikėjas veikia kaip Duomenų tvarkytojas, o Užsakovas – kaip Duomenų valdytojas. Pasirašant paslaugų teikimo sutartį, įsipareigojama užtikrinti asmens duomenų tvarkymą laikantis Lietuvos Respublikoje galiojančių įstatymų ir kitų teisės aktų dėl asmens duomenų tvarkymo.
7.3. Paslaugų teikėjas asmens duomenis tvarko tik pirkimo sutartyje nustatytais tikslais.
7.4. Draudžiama perduoti šeimų ar jų narių asmens duomenis bet kokiems tretiesiems asmenims, neturintiems teisės aktų numatytos teisės jų gauti, arba naudoti juos kitais su sutartimi nesusijusiais tikslais.

8. ŽALIEJI PIRKIMO REIKALAVIMAI
8.1. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3. punktu, perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

